Carlos Sánchez

Carlos Alberto Sánchez Moreno (s. 6. helmikuuta 1986) on kolumbialainen jalkapalloilija, joka edustaa kotimaassaan Independiente Santa Fetä. Hän on pelannut myös Uruguayn, Ranskan, Espanjan, Englannin ja Italian sarjoissa. Hän on pelipaikaltaan puolustava keskikenttäpelaaja. Kolumbian jalkapallomaajoukkueeseen kuuluvan Sánchezin lempinimi on La Roca eli Kallio, joka johtuu hänen varmuudestaan kentällä.

 Seurajoukkueura 
Sánchez aloitti uransa uruguaylaisessa Danubio FC:ssä, jossa hän ei kuitenkaan saanut mahdollisuutta edustuksessa vaan siirtyi toiseen uruguaylaisseuraan, Club Atlético River Plateen. Kahden Montevideossa vietetyn kauden jälkeen hän siirtyi ensimmäistä kertaa Eurooppaan, ranskalaisen Valenciennes FC:n riveihin. Vuonna 2010 Sánchez kärsi vaikean polvivamman, joka piti hänet kentän sivussa melkein vuoden. Elokuussa 2013 Sánchez siirtyi Elchen riveihin noin 3,7 miljoonalla eurolla. Pelattuaan kauden Espanjassa, Sánchez siirtyi Englannin Valioliigan Aston Villaan nelivuotisella sopimuksellaCarlos Sanchez: Aston Villa sign Colombia World Cup star, jossa hän oli yksi avainpelaajista.

Vuonna 2016 hän siirtyi italialaisseura Fiorentinaan. Ensimmäisen kautensa Fiorentinassa Sánchez pelasi lainalla. Sopimukseen sisältyi myös osto-optio, jonka seura myös käytti.Carlos Sanchez: Aston Villa midfielder joins Fiorentina on loanOFFICIAL: Fiorentina buys Carlos Sánchez Kevätkauden 2018 hän oli lainalla Espanjan Primera Divisiónin Espanyolissa.Carlos Sánchez new Espanyol player Kesällä 2018 hän siirtyi Englannin Valioliigan West Hamiin kaksivuotisella sopimuksella.Hammers sign Colombian international Carlos Sanchez Hän oli syyskuussa 2018 saamansa polvivamman vuoksi yli puoli vuotta sivussa. Kahden kauden aikana hän pelasi Valioliigassa vain 13 ottelua.

 Maajoukkueura 
Sánchez teki maajoukkuedebyyttinsä Kolumbian jalkapallomaajoukkueen paidassa toukokuussa 2007 Panamaa vastaan. Hän pelasi joukkueen jokaisessa ottelussa 2010 MM-kisojen karsinnoissa ja oli vahvassa roolissa, kun Kolumbia eteni vuoden 2014 MM-kilpailuihin. Itse kisoissa Sánchez pelasi neljä ottelua ja oli puolivälieriin edenneen Kolumbian yksi tärkeimmistä pelaajista keskikentän pohjalla.

Copa Américassa 2016 Sánchez sai välieräottelussa punaisen kortin ja oli pelikiellon vuoksi sivussa Kolumbian voittoisasta pronssiottelusta. MM-kilpailuissa 2018 hänet ajettiin ulos kentältä Kolumbian avausottelun kolmannella minuutilla. Saamansa yhden ottelun pelikiellon jälkeen hän pelasi Kolumbian kaksi jäljellä ollutta ottelua.

 Lähteet 
 http://www.transfermarkt.co.uk/en/carlos-sanchez/profil/spieler_51226.html
 http://www.national-football-teams.com/player/22933/Carlos_Sanchez.html

 Viitteet 

Luokka: Kolumbialaiset jalkapalloilijat
Luokka: Vuonna 1986 syntyneet
Luokka: Elävät henkilöt